(Návrh)

**ZÁKON**

z ...................2021

**ktorým sa mení a dopĺňa zákon č. 7/2010 Z. z. o ochrane pred povodňami a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 7/2010 Z. z. o ochrane pred povodňami a o zmene a doplnení niektorých zákonov v znení zákona č. 180/2013 Z. z., zákona č. 71/2015 Z. z., zákona č. 303/2016 Z. z., zákona č. 292/2017 Z. z. a zákona č. 74/2020 Z. z. sa mení a dopĺňa takto:

1. V § 20 odsek 5 písmeno b) sa vypúšťajú slová „okrem ubytovacích zariadení na krátkodobé pobyty,47) ktoré nezhoršia odtok povrchových vôd, chod ľadov alebo kvalitu vody, sú odolné voči tlaku vody a sú chránené pred zaplavením interiéru vodou,“.

Poznámka pod čiarou k odkazu 47 sa vypúšťa.

1. V § 20 odsek 6 sa za písmeno e) vkladá nové písmeno f), ktoré znie:

„f) zmenšovať rozsah inundačného územia, najmä terénnymi úpravami“.

1. V § 47 odsek 1 písmeno a) sa čiarka za slovom „budovu“ nahrádza slovom „alebo“ a vypúšťajú sa slová „okrem ubytovacieho zariadenia na krátkodobé pobyty, stavbu, objekt alebo zariadenie, ktoré môže počas povodňovej situácie zhoršiť odtok povrchových vôd, chod ľadov alebo kvalitu vody“.
2. V § 47 odsek 2 sa za písmeno e) vkladá nové písmeno f), ktoré znie:

„f) zmenšoval rozsah inundačného územia, najmä terénnymi úpravami.“

**Čl. II**

Tento zákon nadobúda účinnosť 1. mája 2021.